stanford-oval/wikipedia huggingface dataset:
Steiner

Steiner ("Kivinen") on alun perin Baijerin ja Itävallan alueilta lähtöisin oleva saksalainen sukunimi. Suomessa sillä viitataan yleisimmin itävaltalaiseen Rudolf Steineriin tai hänen mukaansa nimettyihin steinerkouluihin.
Tunnettuja Steinereita:
Abby Steiner (s. 1999), yhdysvaltalainen pikajuoksija
Achim Steiner (s. 1961), saksalainen ympäristöpolitiikan asiantuntija
April Steiner-Bennett (s. 1980), yhdysvaltalainen seiväshyppääjä
Felix Steiner (1896–1966), saksalainen Waffen-SS-kenraali
Fred Steiner (1923–2011), yhdysvaltalainen säveltäjä
Günther Steiner (s. 1965), italialainen Formula 1 -tallipäällikkö
Hugo Steiner-Prag (1880–1945), itävaltalaissyntyinen ekspressionistinen taiteilija
Jakob Steiner (1796–1863), sveitsiläinen matemaatikko, jonka mukaan on nimetty Steinerin sääntö
Kenneth Donald Steiner (s. 1936), yhdysvaltalainen katolinen piispa
Lajos Steiner (1903–1975), unkarilais-australialainen shakinpelaaja
Linda Steiner, yhdysvaltalainen televisiotuottaja
Maj-Lis Steiner, suomalainen tilintarkastaja, dosentti ja tietokirjailija
Marie Steiner (1867–1948), Rudolf Steinerin toinen puoliso, hänen teostensa julkaisija ja toimittaja
Marion Becker, o.s. Steiner (s. 1950), saksalainen keihäänheittäjä
Matthias Steiner (s. 1982), itävaltalais-saksalainen painonnostaja
Max Steiner (1888–1971), itävaltalais-yhdysvaltalainen elokuvasäveltäjä
Ondrej Steiner (s. 1974), tšekkiläinen jääkiekkoilija
Paul Steiner (s. 1957), saksalainen jalkapalloilija
Roswitha Steiner (s. 1963), itävaltalainen alppihiihtäjä
Rudolf Steiner (1861–1925), itävaltalainen filosofi, antroposofian perustaja
Rudolf Stöger-Steiner von Steinstätten (1861–1921), itävaltalainen kenraali, Itävalta-Unkarin sotaministeri 1917–1918
Scott Steiner (s. 1962), yhdysvaltalainen showpainija
Timo Steiner (s. 1976), virolainen säveltäjä
Walter Steiner (s. 1951), sveitsiläinen mäkihyppääjä
Walter Steiner (s. 1946), sveitsiläinen kilpapurjehtija
Walter Steiner (s. 1946), sveitsiläinen soutaja
Katso myös:
Steinerkoulu, Rudolf Steinerin ideoima koulumuoto
Haus Steiner, arkkitehtuuristaan kuuluista suintalo Wienissä
Steiner Motorsport, itävaltalainen pikkuformulatalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Steiner”, voi hakea sivunnimihaulla, laajalla sivunnimihaulla tai tekstihaulla.
Skowhegan

| Skowhegan |
| --- | --- |
 Kirjasto Skowheganissa
 Skowhegan
 Koordinaatit: 44°45′54″N, 69°43′12″W 
Valtio:  Yhdysvallat
Osavaltio:  Maine
Piirikunta:  Somerset
Pinta-ala:  
 – Maa:  152,4 km²
Väkiluku (2020):  8 620
 – Väestötiheys:  56,6 as./km²
Aikavyöhyke:  UTC−5
 – Kesäaika:  UTC−4
 
 www.skowhegan.org 
Infobox OKVirheellinen NIMI-arvo: 
Skowhegan on kaupunki Somersetin piirikunnassa Mainessa Yhdysvalloissa. Se on piirikuntansa hallintokeskus. Vuoden 2020 väestönlaskennan mukaan kaupungissa oli 8 620 asukasta. Asukkaista 19,3 % oli alle 18-vuotiaita, 55,4 % 18–64-vuotiaita ja 25,3 % yli 64-vuotiaita.
Aiheesta muualla

Kuvia tai muita tiedostoja aiheesta Skowhegan Wikimedia Commonsissa
Skowheganin verkkosivut (englanniksi)
Stanisław Przybyszewski

Stanisław Przybyszewski ennen vuotta 1902.
Stanisław Feliks Przybyszewski (1868 Łojewo, Kujawy, Puola – 1927 Jaronty, Puola) oli puolalainen kirjailija ja runoilija, joka kirjoitti sekä puolan että saksan kielellä.
Przybyszewskin maine perustuu enemmän hänen henkilöönsä ja esiintymiseensä ekspressionismin profeettana kuin kirjalliseen tuotantoonsa. Hän opiskeli Berliinissä lääketiedettä ja hermosairauksia ja kirjoitti tutkielman Zur Psychologie des Individuums (1892). Hän muutti 1892 Krakovaan, jossa hän toimitti Zycie-nimistä kulttuurilehteä. Lehden ympärille syntyi puolalaisten modernistien piiri, joka julkaisi 1899 manifestin Confiteor. Hän julkaisi muistelmat, joita pidetään kirjallisuushistoriallisena dokumenttina. Lisäksi hän julkaisi romaaneja ja runoja.
Przybyszewski kuului Nuori Puola -liikkeeseen ja edusti kirjallisuudessa dekadenttia ja naturalistista koulukuntaa. Hänen näytelmiään on yhdistetty myös symbolistiseen liikkeeseen.[lähde? ]
Przybyszeskin puoliso oli norjalainen kirjailija Dagny Juel.
Aiheesta muualla

Stanislaw Przybyszewski. Mainehikas puolalainen kirjailija, Helsingin Sanomat Viikkoliite, 05.02.1928, nro 6, s. 3, Kansalliskirjaston digitaaliset aineistot
Sokrates-ohjelma

Sokrates-ohjelma oli Euroopan unionin koulutusohjelma, jonka tavoitteena oli tarjota mahdollisuuksia koko Euroopan laajuiseen yhteistyöhön koulutuksen alueella.
Alkuperäinen Sokrates-ohjelma oli käynnissä vuodesta 1994 aina 31. joulukuuta 1999 saakka. Sen korvasi 24. tammikuuta 2000 alkaen Sokrates II -ohjelma, joka oli käynnissä vuoteen 2006. Sokrates-ohjelman seuraaja on puolestaan Elinikäisen oppimisen ohjelma vuosille 2007-2013 (Lifelong Learning Programme 2007-2013).
Ohjelmaan osallistui 31 maata, Euroopan unioniin kuuluvien maiden lisäksi tuolloin kandidaatteina olleet Bulgaria ja Romania, sekä Islanti, Liechtenstein, Norja ja Turkki.
Ohjelma oli nimetty länsimaisen filosofian isänä pidetyn Sokrateen mukaan.
Alaohjelmat

Sokrates-ohjelmassa oli kahdeksan alaohjelmaa, joista tärkeimmät olivat:
Comenius-ohjelma - kouluopetus
Erasmus-ohjelma - korkeakouluopetus
Grundtvig-ohjelma - aikuisopetus
Lingua-ohjelma - eurooppalaisten kielten opetus
Minerva-ohjelma - informaatioteknologia ja viestintäteknologia opetuksessa, mm. etäopiskelu
Osa ohjelmista jatkaa osana Elinikäisen oppimisen ohjelmaa.
Sokrat Suleimanov

| Sokrat Suleimanov> Henkilötiedot |
| --- | --- |
Syntynyt: 14. tammikuuta 1980 (ikä 44)
Kansalaisuus:   Venäjä
Kyokushin-ottelija
Aktiivisena:  1998–2010
Pituus:  182 cm
Paino:  92–96 kg
Painoluokka:  superraskassarja
| Mitalit> Maa:   Venäjä.Miesten kyokushin.EM-kilpailut  | Mitalit> Maa:   Venäjä.Miesten kyokushin.EM-kilpailut  | Mitalit> Maa:   Venäjä.Miesten kyokushin.EM-kilpailut  | Maa:   Venäjä> Miesten kyokushin. |
| --- | --- | --- | --- |
|  Kultaa | Riesa 2004 | +90 kg |  |
| Euroopan Cup  | Euroopan Cup  | Euroopan Cup  |  |
|  Hopeaa | Baja 2002 | +90 kg |  |
Sokrat Suleimanov (ven. Сократ Сулейманов, s. 14. tammikuuta 1980) on venäläinen karateka. Hän saavutti Kyokushinin Euroopan superraskaansarjan mestaruuden 2004.
Kilpaura

Toukokuussa 2002 Suleimanov saavutti hopeaa Euroopan cupissa. Hän hävisi loppuottelussa Akos Aladicsille.
Suleimanov sijoittui marraskuussa 2003 Tokion MM-turnauksessa 128 parhaan joukkoon. Hän voitti avauskierroksella Rogerio Oliveira ja hävisi toisella kierroksella Bahman Bourbourille.
Suleimanov saavutti Euroopan mestaruuden Saksassa 2004 voitettuaan loppuottelussa Valentin Krastevin.
Kesäkuussa 2010 hän joutui jättämään AKP turnauksen väliin loukkaantumisen vuoksi.
Työ- ja elinkeinotoimisto

TE-toimisto Seinäjoella.
Työ- ja elinkeinotoimisto (lyh. TE-toimisto; aikaisemmin Työvoimatoimisto, ja vielä aikaisemmin Työnvälitystoimisto; ruots. arbets- och näringsbyrå) auttaa työpaikan saamisessa, järjestää neuvontaa koulutuksesta ja hoitaa työttömien työnhakijoiden sosiaalisia etuja. Työ- ja elinkeinotoimiston asiakkaita ovat työnhakijat ja työtä tarjoavat työnantajat.
Työ- ja elinkeinotoimiston päätarkoituksena on parantaa työnhakijoiden työnhakuvalmiuksia ja tarjota tietoa lisäkoulutuksesta. Tietoa tarjotaan ammatillisten oppilaitosten ja aikuis- ja täydennyskoulutuskeskuksien koulutusohjelmista, tutkinnoista ja kursseista. Tarjolla on tietoa myös oppisopimuskoulutuksesta. Työ- ja elinkeinotoimisto järjestää myös erilaisia omia työnhakukursseja ja muuta ns. aktiivista työvoimapolitiikkaa, mutta niiden vaikutus on varsin pieni ja niiden heikkoa kustannustehokkuutta on julkisuudessa arvosteltu välillä voimakkaasti.
Suomessa on 15 TE-toimistoa, jotka toimivat työ- ja elinkeinoministeriön alaisuudessa. TE-toimistoilla on yhteensä noin 80 toimipistettä ja 2 400 työntekijää. TE-toimistot kuitenkin lakkautetaan vuoden 2025 alussa, kun julkiset työvoimapalvelut siirtyvät kuntien järjestettäviksi.
Historia

1970-luvulla toimistot tunnettiin nimellä 'työnvälitys', 'työvälitystoimisto' ja ne nimensä mukaisesti välittivät työpaikkoja työttömille, eli esimerkiksi lähettivät työnhakijan johonkin työpaikkaan töihin. Nimi muuttui myöhemmin 'työvoimatoimistoksi', eivätkä toimistot enää välittäneet työpaikkoja vaan lähinnä kirjasivat työnhakijoiden tietoja. 2000-luvulla nimi on 'työ- ja elinkeinotoimisto', ja toimintaan kuuluu esimerkiksi työnhakijoiden arviointi.
Historia > Organisaatiouudistus 2013

Vuoden 2013 alussa astui voimaan organisaatiouudistus, jonka myötä TE-toimistot liitettiin alueelliseen hallintoon ELY-keskusten yhteyteen. Samalla niiden määrä putosi 80:stä 15:een, niiden alueet ovat ELY-keskusten mukaisia. Uudistuksen myötä TE-toimistolle määriteltiin kolme lakisääteistä päätehtävää: työnhakijoiden nopean työllistymisen tukeminen, osaavan työvoiman saatavuuden parantaminen ja yritysten toimintaedellytysten turvaaminen.
Uudistuksessa TE-keskusten toiminnan painopiste muuttui enemmän yrityskeskeiseksi, sillä kaksi päätehtävistä palvelee yritysten etuja ja vain yksi työttömän etuja. Samalla työnhakijoiden kohtaamiseen käytetty aika on vähennetty minimiinsä ja suurin osa palveluista on muuttunut sähköisiksi. TE-toimiston mukaan asiakkaina toimivat yritykset eivät esimerkiksi tarvitse palvelua tiskin takaa kasvokkain virkailijan kanssa. Silti valtiovarainministeriön tilaaman ASPA 2014 -selvityksen mukaan 77 % kansalaisista tarvitsee kasvokkaista palvelua TE-toimistossa.
Työnhaku ja työllistyminen

TE-palveluiden kautta työntekijää tarvitseva työnantaja voi julkaista työpaikkailmoituksen. Ilmoituksessa on kuvattu työtehtävä, vaatimukset työntekijälle ja edut (kuten palkka). Ilmoituksella on rajallinen voimassaoloaika. Työtön työnhakija voi hakea työnantajalta kyseistä työtä laatimalla hakemuksen. Työnantajalle tulee tyypillisesti useita (jopa satoja) hakemuksia. Laajemmissa hakuprosesseissa näistä hakemuksista valitaan haastatteluun pääsevät hakijat. Haastatteluja voi olla useita kierroksia. Lopuksi haastattelujen perusteella työnantajan arvioinnin mukaan valitaan parhaiten työtehtävään sopiva henkilö. Työnantaja voi ottaa työsuhteeseen heti sopivaksi katsomansa henkilön ennen hakuajan päättymistä.
Työnhaku toimii kuitenkin nykyään monella muullakin tavalla kuin suorilla työhakemuksilla. Esimerkiksi erilaiset harjoittelujaksot ja koulutukset voivat myös johtaa pysyvään työsuhteeseen. Lisäksi henkilöstövuokraus on noussut merkittäviin rooliin erityisesti nuorten ja vähemmän koulutettujen työllistäjänä.
Työ- ja elinkeinotoimistoilla on internetsivusto (te-palvelut.fi), jota sekä työnantaja että työnhakija voivat omatoimisesti selata. Aikaisemman verkko-osoitteen (mol.fi) lyhenne mol tulee entisen työministeriön englanninkielisestä nimestä ministry of labour.
Työvoimapoliittiset lausunnot

Työ- ja elinkeinotoimisto valvoo työttömyysturvalain mukaisten tukien maksamisen edellytyksiä työvoimapoliittisin lausunnoin. Saadakseen ansiosidonnaista työttömyyskorvausta, peruspäivärahaa tai vastikkeellista työmarkkinatukea tulee edunsaajan olla työmarkkinoiden käytettävissä. Edunsaaja on työmarkkinoiden käytettävissä, mikäli työ- ja elinkeinotoimisto ei ole työvoimapoliittisessa lausunnossaan todennut, että työmarkkinoilla ololle on työttömyysturvalain mukainen este.
Työllisyyspoliittinen lausunto annetaan tiedoksi maksatuksesta päätöksen tekevälle työttömyyskassalle tai kansaneläkelaitokselle työministeriöltä peräisin olevalla URA-tietojärjestelmällä, mistä seurauksena ansiosidonnaisen työttömyyspäivärahan tai työmarkkinatuen maksaminen keskeytyy jo ennen kuin työttömyyskassa tai kansaneläkelaitos on tehnyt ratkaisunsa lausunnon perusteella.selvennä
Aiheesta muualla

TE-palveluiden verkkosivut
Laki julkisesta työvoima- ja yrityspalvelusta 28.12.2012/916 (voimaan 1.1.2013) — Finlex
TEM:n ohje (kumottu): työnhakijan palveluprosessi (dnro TEM/3366/00.03.01.02/2010) — Finlex
TEM:n ohje julkisesta työvoima- ja yrityspalvelusta annetun lain ja asetuksen soveltamisesta (dnro TEM/439/00.04.01/2012) — Finlex
Sodoman 120 päivää

Kirjan ensimmäinen painos vuodelta 1904
Sodoman 120 päivää (Les 120 journées de Sodome ou l’école du libertinage) on ranskalaisen kirjailijan ja aatelisen Markiisi de Saden romaani. Se kertoo neljästä libertiinistä, jotka päättävät kokea täydellisen seksuaalisen tyydyttymisen orgioissa. Tämän saavuttamiseksi he lukittautuvat neljäksi kuukaudeksi syrjäiseen linnaan, jonne vievät mukanaan pääosin nuorista miehistä ja teini-ikäisistä naisista koostuneen haaremin. He palkkaavat neljä bordellin pitäjää kertomaan elämästään ja seikkailuistaan, jotka inspiroivat miehet seksuaalisesti hyväksikäyttämään ja kiduttamaan uhrejaan. Tapahtumat kasaantuvat ja raaistuvat päättyen verilöylyyn.
Markiisi de Sade kirjoitti Sodoman 120 päivää 37 päivässä vuonna 1785 ollessaan vangittuna Bastiljissa. Hän kirjoitti sen pienellä tekstillä 20-metriselle yhtenäiselle paperille. Paperirulla löydettiin myöhemmin Saden vankikopista. Psykiatri Iwan Bloch julkaisi teoksen ensimmäisenä 1904 salanimellä Dr. Eugen Dühren. Alkuperäinen käsikirjoitus on Bibliotheca Bodmerianassa, Genevessä.
Teoksesta on suomennettu johdanto-osa, joka on julkaistu yhtenäisniteenä Papin ja kuolevan vuoropuhelu -novellin kanssa. Suomentaja on Heikki Kaskimies. Suomennos julkaistiin ensimmäisen kerran vuonna 1989.
Vuonna 2021 muutamia päiviä ennen Ranskan kansallispäivää eli Bastiljin vapauttamisen muistopäivää, Ranskan valtio osti korkeaan hintaan kirjan alkuperäiskäsikirjoituskäärön, jonka markiisi oli piilottanut Bastiljiin lähtiessään sieltä vain vähän ennen sen vapauttamista. Ranskan valtio perusteli ostosta osoituksena ilmaisun vapauden puolesta.
Aiheesta muualla

Sodoman 120 päivää ja muita de Saden teoksia (englanniksi) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The 120 Days of Sodom
Käännös suomeksi
Unkarilaiset

| Unkarilaiset (madjaarit) |
| --- | --- |
 Ylärivi: Tapani I, Matias Corvinus, Gábor Bethlen, Béla Bartók, Vilma Hugonnai. Keskirivi: Tivadar Csontváry, János Bolyai, Emmuska Orczy, József Eötvös, Loránd Eötvös. Alarivi: Zoltán Kodály, János Arany, István Széchenyi, Ferenc II Rákóczi, Róza Laborfalvi.
Väkiluku:  14,5 miljoonaa
Asuinalueet:   Unkari 9 967 921   Yhdysvallat 1 563 081   Romania 1 434 377   Slovakia 520 528   Kanada 315 510   Serbia 293 299  Ukraina 156 600
Kielet:  unkari
Uskonnot:  roomalaiskatolisuus, reformoitu tai luterilainen protestanttisuus myös uskonnottomia
Unkarilaiset, 2000-luku
Unkarilaiset eli madjaarit (unk. magyarok) ovat uralilaisiin kansoihin kuuluva etninen ryhmä Keski-Euroopassa. Madjaari-nimitys juontaa juurensa omakielisestä nimestä magyar, ja sitä käytetään yleensä pelkästään historiallisissa yhteyksissä, kun nykyaikana kansaan viitatessa käytetään suomen kielessä miltei poikkeuksetta latinalaisperäistä unkarilaiset-nimitystä.
Unkarilaiset asuvat pääasiassa Unkarissa, jossa heitä on noin 10 miljoonaa, mutta myös merkittävissä määrin (2 miljoonaa) naapurimaissa. Yhdysvalloissa elää noin 1,5 miljoonaa unkarilaista, mutta he ovat suurimmalta osin luopuneet unkarin kielestä ja muusta kulttuuriperinteen vaalinnasta.
Kaikkiaan unkarilaisia on maailmassa 14,5 miljoonaa. Unkarin ulkopuolella asuvia unkarilaisryhmiä ovat muun muassa Székelymaan unkarilaiset székelyt ja Karpaattien itäpuolen csángót.
Kiista suomalais-ugrilaisesta alkuperästä

Neuvostoliiton etupiiristä irtautumisen jälkeen etenkin Unkarin kansallismielisissä piireissä ovat nousseet suosioon vaihtoehtoiset teoriat, joiden mukaan unkarin kieli ei olisi suomalais-ugrilainen, vaan sukua esimerkiksi turkkilaisille kielille tai jopa sumerin kielelle. Unkarin leimaaminen suomalais-ugrilaiseksi olisi ollut Habsburgien ja Neuvostoliiton propagandaa, joka pyrki unkarilaisten kansallisidentiteetin hävittämiseen leimaamalla heidät primitiivisten kansojen sukulaisiksi. Tieteellisestä näkökulmasta nämä teoriat ovat täysin perättömiä ja unkarin suomalais-ugrilaisuus on todistettu pitävästi aikoja sitten.
Kiistanalaisia teorioita unkarilaisten ja unkarin kielen alkuperästä on esittänyt 1800-luvulla muun muassa Ármin Vámbéry.
Unkarilaisten sijoittuminen

| Maa | Unkarilaisia | Tieto vuodelta |
| --- | --- | --- |
| Unkari | 9 416 015 | 2001 |
| Romania (Transilvania) | 1 431 807 | 2002 |
| Yhdysvallat | 1 398 000 | 2000 |
| Brasilia | 80 000 | 2002 |
| Slovakia | 520 528 | 2002 |
| Israel | 10 000 | 2005 |
| Serbia (Vojvodina) | 293 299 | 2002 |
| Kanada | 267 000 | 2001 |
| Länsi-Eurooppa | 260 000–270 000 |  ? |
| Ukraina | 156 600 | 2001 |
| Etelä-Amerikka | 70 000–160 000 |  ? |
| Saksa | 73 800 |  ? |
| Australia ja Uusi-Seelanti | 62 000 |  ? |
| Itävalta | 40 583 |  ? |
Aiheesta muualla

Kuvia tai muita tiedostoja aiheesta Unkarilaiset Wikimedia Commonsissa
Enciklopédia Humanan artikkeli unkarilaisten alkuperästä (karttoja ja kuvia) (englanniksi)
Vaihtoehtoisia näkemyksiä unkarilaisten alkuperästä (englanniksi)
On the origins of the Hungarians by Marcell Jankovics (Arkistoitu – Internet Archive) (englanniksi)
Richly, Gábor (toim.): Unkari lyhyesti 2000. UKTK, Helsinki 2000.
Richly, Gábor (toim.): Unkarilaisten omakuvan juuret. Uralica Helsingiensia 2. Helsinki 2008.
Unkarista suomeksi blog
Ulkounkarilaiset
| --- | --- |
Afrikka: Madjarabit
Aasia: Israel
Eurooppa: Itävalta ·  Kroatia ·  Saksa ·  Romania (Székelyt · Csángót)  ·  Serbia  ·  Slovakia ·  Slovenia ·  Ukraina ·  Britannia  ·  Suomi
Amerikka: Argentiina ·  Brasilia ·  Kanada ·  Chile ·  Yhdysvallat
Oseania: Australia  ·  Uusi-Seelanti
Sharon Stonen filmografia

Sharon Stone vuonna 2017.
Tämä on Sharon Stonen filmografia.
Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1982 | Tohtorin omatunto | Not Just Another Affair | Lynette |
| 1984 | Kauniit ja kuolleet | Calendar Girl Murders | Cassie Bascomb |
| 1984 | Kovat panokset | The Vegas Strip War | Sarah Shipman |
| 1988 | Kyyneleet sateessa | Tears in the Rain | Casey Cantrell |
| 2000 | Hiljaiset seinät 2 | If These Walls Could Talk 2 | Fran |
Televisiosarjat

| Vuosi | Suomenkielinen nimi | Alkuperäinen nimi | Rooli | Jakson nimi / määrä |
| --- | --- | --- | --- | --- |
| 1982 | Silver Spoons | Silver Spoons | Debbie | ”A Little Magic” |
| 1983 | Remington Steele – huijari vai herrasmies | Remington Steele | Jillian Montague | ”Steele Crazy After All These Years” |
| 1983–1984 | Bay City Blues | Bay City Blues | Cathy St. Marie | 8 |
| 1984 | Mike Hammer | Mike Hammer | Julie Eland | ”Shots in the Dark” |
| 1984 | Magnum | Magnum, P.I. | Diane Dupres / Deirdre Dupres | 2 |
| 1985 | T. J. Hooker | T. J. Hooker | Dani Starr | ”Hollywood Starr” |
| 1986 | Mr. and Mrs. Ryan | Mr. and Mrs. Ryan | Ashley Hamilton Ryan | pilottijakso |
| 1988 | Badlands 2005 | Badlands 2005 | Alex Neil | pilottijakso |
| 1988–1989 | Sodan muisto | War and Remembrance | Janice Henry | 5 |
| 1992, 2023 | Saturday Night Live | Saturday Night Live | useita | 2 |
| 1994 | The Larry Sanders Show | The Larry Sanders Show | oma itsensä | ”The Mr. Sharon Stone Show” |
| 1995 | Roseanne | Roseanne | asuntopuiston asukas | ”Happy Trailers” |
| 1999 | The Sissy Duckling | The Sissy Duckling | kertoja (ääni) | yksittäinen televisio-ohjelma |
| 1999 | Velhot, jätit ja susihukkaset | Happily Ever After: Fairy Tales for Every Child | Henny Penny (ääni) | ”Henny Penny” |
| 2001–2002 | Harold and the Purple Crayon | Harold and the Purple Crayon | kertoja (ääni) | 13 |
| 2003 | Oikeus ja kohtuus | The Practice | Sheila Carlisle | 3 |
| 2005 | Higglytown Heroes | Higglytown Heroes | Nikki (ääni) | ”Twinkle’s Masterpiece/The Egg-cellent Adventure” |
| 2005 | Will & Grace | Will & Grace | tohtori Georgia Keller | ”The Blonde Leading the Blind” |
| 2005 | Kurtlar Vadisi | Kurtlar Vadisi | Lisa | 2 |
| 2006 | Huff – terapian tarpeessa | Huff | Dauri Rathburn | 3 |
| 2010 | Kova laki: Erikoisyksikkö | Law & Order: Special Victims Unit | apulaispiirisyyttäjä Jo Marlowe | 4 |
| 2015 | Agent X | Agent X | varapresidentti Natalie Maccabee | 9 |
| 2018 | Mosaic | Mosaic | Olivia Lake | 5 |
| 2019 | Better Things | Better Things | Reiki Davis | ”Nesting” |
| 2020 | The New Pope | The New Pope | oma itsensä | ”Fifth Episode” |
| 2020 | Ratched | Ratched | Lenore Osgood | 4 |
| 2022 | Murderville | Murderville | oma itsensä | ”Heartless” |
| 2022 | The Flight Attendant | The Flight Attendant | Lisa Bowden | 3 |
Aiheesta muualla

Wikimedia Commonsissa on kuvia tai muita tiedostoja aiheesta .
Sharon Stone Elonetissä.
Sharon Stone Allmoviessa (englanniksi)
Sharon Stone Internet Movie Databasessa. (englanniksi)
Sharon Stone Svensk Filmdatabasissa (englanniksi, ruotsiksi)
Sharon Stone Yhdysvaltain elokuvainstituutin katalogissa. (englanniksi)
Sharon Stone Film Referencessä. (englanniksi)
Stefan Botev

| Mitalit> Miesten painonnosto.Maa:   Bulgaria. Olympialaiset  | Mitalit> Miesten painonnosto.Maa:   Bulgaria. Olympialaiset  | Mitalit> Miesten painonnosto.Maa:   Bulgaria. Olympialaiset  | Miesten painonnosto> Maa:   Bulgaria. |
| --- | --- | --- | --- |
|  Pronssia | Barcelona 1992 | 110 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Ateena 1989 | 110 kg |  |
|  Kultaa | Budapest 1990 | 110 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Ateena 1989 | 110 kg |  |
|  Kultaa | Aalborg 1990 | 110 kg |  |
|  Hopeaa | Reims 1987 | 110 kg |  |
|  Hopeaa | Cardiff 1988 | 110 kg |  |
Maa:   Australia
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 | yli 108 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Melbourne 1993 | 108 kg |  |
|  Pronssia | Istanbul 1994 | yli 108 kg |  |
|  Pronssia | Guangzhou 1995 | yli 108 kg |  |
Stefan Botev Hristov (bulg. Стефан Ботев Христов, s. 14. helmikuuta 1968 Harmanli, Haskovo, Bulgaria) on bulgarialaissyntyinen, sittemmin Australiaan muuttanut painonnostaja ja olympiamitalisti.
Botev saavutti Bulgariaa edustaen pronssia Barcelonan 1992 olympialaisissa alle 110-kiloisten sarjassa tuloksella 417,5 kg. Hän nosti tempauksessa 190 kg ja työnnössä 227,5 kg. Atlantan 1996 olympialaisissa hän edusti Australiaa, jonne hän oli muuttanut jo vuonna 1990, ja saavutti pronssia yli 108-kiloisten sarjassa tuloksella 450 kg; hän tempaisi 200 kg ja työnsi 250 kg.
Botev voitti sekä maailmanmestaruuden että Euroopan-mestaruuden alle 110-kiloisten sarjassa vuosina 1989 ja 1990. Lisäksi hän saavutti yhden MM-hopean ja kaksi MM-pronssia vuosina 1993–1995 (alle ja yli 108 kg) sekä kaksi EM-hopeaa vuosina 1987–1988 (alle 110 kg).
Slovakian kansanterveysvirasto

| Slovakian kansanterveysvirasto Úrad verejného zdravotníctva Slovenskej republiky> Tutkimuslaitoksen tiedot |
| --- | --- |
Sijainti:  Bratislava, Slovakia
Pääkonttori:  Trnavská cesta 52, 826 45  Bratislava 29 48.1627°N, 17.1450°E
Ministeriö:  Slovakian terveysministeriö
Tutkimusala:  kansanterveys
Johtaja:  Ph.D. Ján Mikas
Slovakian kansanterveysvirasto (slovakiksi Úrad verejného zdravotníctva Slovenskej republiky, lyhenne ÚVZ SR; engl. Public Health Authority of the Slovak Republic, lyhennys PHA) on Slovakian pääkaupungissa Bratislavassa toimiva valtiollinen virasto kansanterveyden edistämiseksi. Päätoimipaikan ohella Slovakian kansaterveysvirastoon kuuluu 36 alueellista kansaterveyskeskusta.
ÚVZ SR on toiminut Slovakiassa esimerkiksi vuonna 2020 alkaneen Covid-19-pandemian asiantuntijatahona.